Սմբատաբերդը բերդ-քաղաք է, որը հիմնադրվել է հեռավոր 5-րդ դարում։ Այստեղ հայ իշխանները դիմակայել են պարսիկներին։ 10-րդ դարում բերդն ամրացրել են, ուժեղացրել, ընդլայնել։ 12-13-րդ դարերում այն պատկանել է Օրբելյաններին։ Նրանցից հետո այստեղ Սյունիքի ուրիշ իշխաններ են ապրել։ Սմբատաբերդն անհասանելի բերդի համբավ է ունեցել, որովհետև շրջապատված է եղել բարձր պարիսպներով։ Բայց անգամ անհասանելի ամրոցը կարելի է խորամանկությամբ գրավել։